b'\n_START_ARTICLE_\nEthan Hawke\n_START_SECTION_\nUra\n_START_PARAGRAPH_\nHawke n\xc3\xa4ytteli ensimm\xc3\xa4isen kerran 14-vuotiaana elokuvassa Explorers \xe2\x80\x93 tutkimusmatkailijat (1985). L\xc3\xa4pimurron h\xc3\xa4n teki nelj\xc3\xa4n vuoden p\xc3\xa4\xc3\xa4st\xc3\xa4 elokuvalla Kuolleiden runoilijoiden seura._NEWLINE_My\xc3\xb6hemmin Hawke on n\xc3\xa4ytellyt useissa merkitt\xc3\xa4viss\xc3\xa4 elokuvissa, kuten Tahdon voitto (1992), Elossa (1993), Reality Bites (1994), Gattaca (1997), Loistava tulevaisuus (1998) sek\xc3\xa4 Richard Linklaterin ohjaamissa Rakkautta ennen aamua (1995), Legendaariset Newtonin pojat (1998), Rakkautta ennen auringonlaskua (2004) ja Rakkautta ennen keskiy\xc3\xb6t\xc3\xa4 (2013). H\xc3\xa4n n\xc3\xa4ytteli vuonna 1991 elokuvassa Valkohammas. Vuonna 2001 h\xc3\xa4n oli Oscar-ehdokkaana parhaasta sivuosasta elokuvassa Training Day.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nHawke oli vuoteen 2005 saakka naimisissa n\xc3\xa4yttelij\xc3\xa4 Uma Thurmanin kanssa. Parilla on kaksi lasta. Kes\xc3\xa4ll\xc3\xa4 2008 Hawke avioitui Ryan Shawhughesin kanssa , jonka kanssa h\xc3\xa4nell\xc3\xa4 on kaksi lasta.'